Cuneiform Tablet TC 3 50
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma PUZUR₄.IŠTAR-ma a-na-kam 4 ANŠE-ri ša me-er-e-em a-da-da <gap> <big_gap> <gap> it-ru ú um-ma šu-ut-ma AN.NA ša ú-za-an pá-pá-lá áp-tí-ú a-bu-kà ip-ṭù-ur-ma <gap> ma-na-a-e it-ba-al ù a-ḫa-ma 1.66666 ma-na KÙ.BABBAR i-na li-bi₄ a-mur-DINGIR 7 ma-na AN.NA ša li-bi₄ en-na-nim DUMU šu-ḫu-bur um-ma šu-ut-ma AN.NA ša DAM.GÀR-ri-a i-lik-ma AN.NA ba-lá-ṭù-a en-na-num a-na a-tá-tá ú-šé-er um-ma šu-ut-ma 34 ma-na AN.NA i-na za-al-pá tal-qé um-ma a-na-ku-ma ke-na AN.NA i-na za-al-pá al-qé ù a ma-lá té-er-tí-šu-nu a-na ḫu-bu-ul a-mur-DINGIR ša-qí-il₅ i-na 7 ma-na-im AN.NA ša tám-sí-ú tal-qé-ú qá-tí a-bi₄-a ša-ki-in₄ um-ma šu-ut-ma i-zi-iz ta-ma i-na GÍR ša a-šur 34 ma-na AN.NA a-na ḫu-bu-ul a-mur-DINGIR lu ša-aq-lu KÙ.BABBAR-áp a-ḫi-kà i li-bi₄-kà lá i-ba-ší-ú a-na-kam a-na ša am-gu₅-ru-šu-ni i-tur₄-DINGIR uš-ta-ba-al-ki-sú um-ma šu-ut-ma a-na da-a-a-nim re-dí-šu